Nomina nuda tenemus
"Nomina nuda tenemus" sunt verba Latina proverbialia de rerum mortalium disperditione. Primus his verbis usus est Bernardus Cluniacensis, qui in opere De contemptu mundi sic scripsit: Nunc ubi Regulus aut ubi Romulus aut ubi Remus? Stat Roma pristina nomine, nomina nuda tenemus. Ultimis verbis mythistoriae suae Il nome della rosa Humbertus Eco huic verso alluditur, verbo tamen mutato: Stat rosa pristina nomine, nomina nuda tenemus. Titulus libri omnis ex hac locutione derivatur. Eco in commentatione "Così ho dato il nome alla rosa" et in libello Postille al Nome della rosa de his verbis disserit.